La consulta del cens electoral per a les eleccions Generals i Autonòmiques es podrà realitzar de l'11 al 18 de març
07 març 2019

## La consulta del cens electoral per a les eleccions Generals i Autonòmiques es podrà realitzar de l'11 al 18 de març07 març 2019Última actualització: 14 juliol 2025

![](../gestion/img/P1330541---copia.JPG)  
  

El Regidor Delegat d'Administració, Modernització i Govern obert, Jose Manuel Prieto, ha comparegut aquest matí davant els mitjans de comunicació per informar del dispositiu informatiu que l'Ajuntament de Gandia posarà en marxa de cara a la celebració de les pròximes eleccions generals i autonòmiques que se celebraran el 28 d'abril.

Des de l'11 al 18 de març, els llistats del cens estaran a l'abast de tots els ciutadans per a la seua consulta, reclamar o modificar, en cas d'error o omissió en el contingut de les dades personals dels ciutadans. En aquesta ocasió, la consulta es podrà realitzar a les oficines del padró, recentment traslladades plaça Tirant i a través del web www.gandia.org.

Tal com ha explicat Prieto, la consulta mitjançant el web i en compliment de la Llei de Protecció de Dades, s'haurà de realitzar posant el número de DNI del titular. La consulta d'indicar el lloc on exercir el dret a vot el pròxim 28 d'abril.

**Jose Manuel Prieto** va informar que les oficines del Padró obriran ininterrompudament en horari de 08.00 a 20.00 hores de l'11 al 15 de març. El dia 18 de març, l'horari serà de 08.00 a 15.00 hores. La consulta també es podrà realitzar a la planta baixa de l'Ajuntament de l'11 al 18 de març des de les 08.00 a les 20.00 hores. "_Com en altres ocasions esperem que les incidències siguen mínimes_" va declarar el regidor qui ha recordat que el cens per a la votació va ser tancat el passat 28 de desembre pel que les incorporacions posteriors no constaran.

Durant la compareixença, l'edil ha informat del procés per exercir el vot per correu. En aquest cas, els interessats hauran d'acudir a l'oficina de Correus del 5 de març al 18 d'abril, presentar el DNI i omplir una sol·licitud. Posteriorment, rebran al seu domicili de 8 al 21 d'abril, un correu certificat amb tota la documentació necessària i enviar la sol·licitud de vot per correu a l'oficina del cens electoral.  
Finalment, hauran d'acudir a l'oficina de Correus de 9 al 24 d'abril on, amb el sobre model oficial remés a la mesa electoral, el certificat d'inscripció en el cens i el vot per poder exercir el seu dret.

[Twittear](https://twitter.com/share)